Corporate Social Responsibility in the Zambian mining sector: an overview of three distinctive operational eras | Cronje | Koers - Bulletin for Christian Scholarship
Home > Vol 82 (2017) >	Cronje
Corporate Social Responsibility in the Zambian mining sector: an overview of three distinctive operational eras
Freek Cronje, Suzanne Reyneke, Charity Chenga
Korporatiewe Sosiale Verantwoordelikheid (KSV) binne die ontginningsindustrie is 'n relevante en omstrede kwessie wêreldwyd. Kwessies met betrekking tot gelykheid, menseregte en volhoubare ontwikkeling is universeel ooglopend binne die ekonomiese-, sosiale- en omgewingsarenas van die mynsektor. Daar is steeds nie konsensus oor die definisie van KSV rakende die meting van prestasie of impak daarvan nie, ook nie hoe om te bepaal watter een van die verskillende "ontwikkelings" komponente van die konsep (naamlik die ekonomiese, sosiale of omgewingsaspek) bevoordeel moet word bo die ander, waar daar mededingende belange is nie.
Hierdie artikel oor KSV in die Zambiese Koperstreek gebruik die ervarings van myngemeenskappe as belanghebbendes wat deur drie tipes en tydperke van KSV praktyke gegaan het, binne 'n generasie. Die Zambiese Koperstreek het 'n geskiedenis van die bedrywighede onder koloniale heerskappy, nasionalisering en privatisering. Die doel is om die KSV praktyke van die drie bogenoemde eras te ondersoek deur die geskiedenis van die Zambiese Koperstreek.
Hierdie artikel is gebaseer op die bevindinge van 'n hoofsaaklik kwalitatiewe navorsingsbenadering en het gebruik gemaak van fokusgroepe, persoonlike onderhoude en insette deur sleutel informante.
Die bevindinge word aangebied deur 'n seleksie van verhale rakende die KSV ervarings van die Zambiese Koperstreek myngemeenskappe. Daarna volg ŉ in-diepte bespreking en ontleding rakende die gevolge van 'n KSV bemagtigende omgewing, in die drie eras soos ervaar deur lede van die gemeenskap. Die artikel sluit af met 'n kort oorsig oor die lesse wat geleer is oor die drie eras.
Corporate Social Responsibility (CSR); Development; Mining Sector
Copyright (c) 2017 Freek Cronje, Suzanne Reyneke, Charity Chenga